Dash
Dash (muqaddam Darkcoin va XCoin nomlari bilan mashhur boʻlgan) bu ochiq turdagi dastlabki kodga ega boʻlgan kriptovalyutadir. Dashning markazlashtirilgan boshqaruvi mavjud emas – emissiya mayning vaqtida amalga oshiriladi. Maynerlar tomonidan olingan mukofotning 90 foizi maynerlar va masternod operatorlari oʻrtasida taqsimlanadi. Qolgan 10% maʼqullangan loyihalarni moliyalashtirish uchun yoʻnaltiriladi. Dash avvalroq, yaʼni 2014-yil 18-yanvarda XCoin (XCO) sifatida tashkil topgan. Ishga tushirilgan vaqtdan boshlab ikki kun ichida 1,9 millionga yaqin tanga topilgan. 2014-yil 28-fevral kuni uning nomi Darkcoinga oʻzgartirilgan. 2015-yil 25 mart kuni Darkcoin yangi Dash nomi bilan taqdim etildi. Dashning asoschisi - Evan Daffild. Dash va Bitcoin oʻrtasidagi asosiy farqlar shundan iboratki, Dashdagi tranzaksiyalar InstantSend xizmati hisobiga juda tez tasdiqlanadi, shuningdek joriy etilgan Private Send funksiyasi tufayli foydalanuvchi ayrim tranzaksiyalarga yuqori maxfiylik darajasini qoʻllay olishi mumkin. Der Spiegel bergan maʼlumotlarga koʻra, 2019-yil fevral oyi holatiga Dash Venesueladagi eng ommaviylashgan kriptovalyuta deb hisoblangan. 2021-yil mart oyi holatiga koʻra Dash kapitallashuv koʻrsatkichiga koʻra oʻttizta eng ommaviy kriptovalyutalar roʻyxatiga kiradi.